Eesti õigusaktid isikute vaba liikumise kohta ELi liikmesriikide kodanike võrdsete õiguste tagamiseks (tööhõive ja muud töötingimused, maksustamine, hariduse ja elukoha saamine) ning ELi kodanike ja perekonnaliikmete vaba liikumise tagamiseks on suures osas vastavuses ELi nõuetega. Et tagada Eesti õiguse täielik kooskõla ühinemislepinguga, tuleks tehniliselt kohandada Euroopa Liidu kodaniku seadust ja välismaalaste seadust. Enne nimetatud seaduste muutmist tuleb otsustada ka see, kas Eesti rakendab Bulgaaria ja Rumeenia töötajate vaba liikumist piiravaid meetmeid ühinemisläbirääkimiste käigus kokkulepitud perioodi jooksul.